CELEX: 62016TN0858
Language: et
Date: 2016-12-06 00:00:00
Title: Kohtuasi T-858/16: 6. detsembril 2016 esitatud hagi – Dow Corning ja Dow Corning Europe versus komisjon

13.2.2017   
            
            
               ET
            
            
               Euroopa Liidu Teataja
            
            
               C 46/20
            
         6. detsembril 2016 esitatud hagi – Dow Corning ja Dow Corning Europe versus komisjon
   (Kohtuasi T-858/16)
   (2017/C 046/23)
   Kohtumenetluse keel: inglise
   
      Pooled
   
   
      Hagejad: Dow Corning Corporation (Midland, Michigan, Ameerika Ühendriigid) ja Dow Corning Europe (Seneffe, Belgia) (esindajad: advokaadid S. Verschuur, M. Stroungi ja L. Mélia)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 11. jaanuari 2016. aasta otsuse ülemäärase kasumi maksuvabastust käsitleva riigiabikava SA.37667 (2015/C) (ex 2015/NN) kohta, mida rakendas Belgia (edaspidi „vaidlustatud otsus“) (1) artiklid 1–4;
            
         
               —
            
            
               teise võimalusena tühistada vaidlustatud otsuse artikli 2 lõige 1;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad neli väidet.
   
               1.
            
            
               Esimese väite kohaselt rikkus komisjon määruse 2015/1589 (2) artikli 1 punkti d ülemäärase kasumi vabastuse abikavaks liigitamisel, tehes sellega mitu ilmset õiguslikku, fakti- ja hindamisviga, samuti esitades ebapiisava põhjenduse.
            
         
               2.
            
            
               Teise väite kohaselt rikkus komisjon ELTL artikli 107 lõiget 1, tehes materiaalõigusliku vea ja ilmse hindamisvea kui ta tõlgendas ja kohaldas võrdlussüsteemi hindamaks, kas ülemäärase kasumi vabastused andsid valikulise eelise.
            
         
               3.
            
            
               Kolmanda väite kohaselt, rikkus komisjon ELTL artikli 107 lõiget 1, järeldades vääralt, et ülemäärase kasumi vabastused andsid valikulise eelise, tehes sellega mitu ilmset hindamis- ja faktiviga, jättes läbi viimata hoolsa ja erapooletu uurimise ning esitades ebapiisavad põhjendused.
            
         
               4.
            
            
               Neljanda väite kohaselt rikkus komisjon määruse 2015/1589 artiklit 16 ja erinevaid liidu õiguse põhimõtteid, tehes materiaalõigusliku vea ja ilmse hindamisvea ning esitades ebapiisavad põhjendused kui ta määras kindlaks väidetava abi kvantifitseerimise metoodika.
            
         
      (1)  Komisjoni 11. jaanuari 2016. aasta otsus (EL) 2016/1699 ülemäärase kasumi maksuvabastust käsitleva riigiabikava SA.37667 (2015/C) (ex 2015/NN) kohta, mida rakendas Belgia (teatavaks tehtud numbri C(2015) 9837 all) (ELT L 260, 2016, lk 61).
   
      (2)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (kodifitseeritud tekst) (ELT L 248, 2015, lk 9 ).